Държавен вестник, бр. 87, 2010 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  87
която и да е вноска, ако не са дадени такива 
инструкции. Разходите възникват от датата на 
влизане в сила на това Споразумение.
6.2. Без да се отменя чл. 6.1 и при задово­
лителна степен на изпълнение на операциите 
и със съгласието на ЕИБ, УО на ОПРР може 
да внася допълнителни средства, налични по 
ОПРР в Холдинговия фонд по JESSICA. 
7. Инвестиционна стратегия
7.1. ЕИБ ще осъществява дейността по 
JESSICA в съответствие с Инвестиционната 
стратегия, както е залегнала в приложение 
А или според валидността є в конкретния 
момент след одобрение от Инвестиционния 
съвет, като отчита условията на Регламентите 
на ЕС за структурните фондове, периодично 
издаваните указания на Европейската комисия 
и правилата по ОПРР.
7.2. Инвестиционната стратегия трябва да 
отчита всички съответстващи проучвания за 
градско развитие или оценки и интегрираните 
планове или стратегии за градско развитие 
в България.
7.3. След споразумение между страните 
Инвестиционната стратегия може да бъде 
преразгледана, отчитайки:
7.3.1. интегрирани планове за устойчиво 
градско развитие или други стратегии за 
градско развитие;
7.3.2. съответна промяна в основните 
Регламенти на ЕС за структурните фондове 
или националното законодателство, засягащо 
JESSICA (включително, но не само, Регла­
ментите на ЕС за структурните фондове), или 
тълкуването им;
7.3.3. евентуална промяна в ОПРР, свързана 
с дейностите, подкрепяни чрез Холдинговия 
фонд JESSICA;
7.3.4. препоръки, дадени от Инвестицион­
ния съвет;
7.3.5. други обстоятелства, които по обо­
сновано мнение на ЕИБ или УО на ОПРР 
оправдават такова изменение.
Ако бъде сметнато, че такова изменение 
е необходимо, ЕИБ представя проект на 
ревизирана Инвестиционна стратегия пред 
Инвестиционния съвет за одобрение съгласно 
чл. 5.6.
7.4. Инвестиционната стратегия не се счита 
за нарушена в резултат от промяна в стой­
ността, профила на риска или друго в някои 
инвестиции, които са възникнали вследствие 
на пазарни сили или промени в пазара. 
8. Подбор на ФГР
8.1. ЕИБ отправя и управлява една или 
повече покани за заявяване на интерес в съ­
ответствие с приложимите Указания на ЕИБ 
за избор на ФГР, за да избере един или повече 
ФГР, според случая, за да бъдат представе­
ни за одобрение от Инвестиционния съвет. 
Указанията на ЕИБ за подбор на ФГР се 
предоставят за информация и при поискване 
на управляващия орган. 
8.2. ЕИБ изпълнява задачата си по 8.1 
съгласно процедурата, определена в Указа­
нията на ЕИБ за подбор на ФГР. Окончател­
ният избор на един или повече ФГР зависи 
от одобрението на Инвестиционния съвет 
въз основа на мотивирано предложение от 
ЕИБ. Указанията на ЕИБ за подбор на ФГР 
отразяват принципите на прозрачност и рав­
нопоставеност. 
8.3. Окончателният избор на ФГР е на базата 
на представения от всеки ФГР бизнес план.
8.4. Всеки бизнес план трябва да съдържа 
най-малко изброените по-долу елементи:
(а) инвестиционната стратегия и целевия 
пазар на ФГР и предлаганите проекти за 
градско развитие, основните интегрирани 
планове за градско развитие и критериите, 
сроковете и условията за финансирането им;
(b) прогнозните парични потоци и операти­
вен бюджет на ФГР, включително хонорарите, 
които ще се плащат на ниво управление;
(c) собствеността върху ФГР;
(d) партньори по съфинансирането или 
акционери;
(e) устава на ФГР;
(f) структура на управление, включително 
клаузи за професионализъм, компетентност 
и независимост на управлението;
(g) обосновка за и предназначение на по­
мощта от Структурните фондове на ЕС;
(h) политиката на ФГР относно възвръща­
нето на инвестиции от Проекти за градско 
развитие, и;
(i) клаузи за закриване на ФГР, включи­
телно последващото използване на ресурсите, 
върнати във ФГР от инвестиции в Проекти за 
градско развитие или останали след покриване 
на всички гаранционни плащания.
9. Операции
9.1. Общите условия на Оперативни спо­
разумения с ФГР се одобряват от Инвести­
ционния съвет.
9.2. Подписването и изменението на специ­
фичните условия на Оперативни споразумения 
се извършват само с предварителното одобре­
ние на съответната операция (включително 
изменения в условията на такава операция, 
ако има такива) от Инвестиционния съвет 
съгласно чл. 5.6. 
9.3. Всяко Оперативно споразумение се 
сключва между ЕИБ и ФГР и независимо от 
другите условия на това Споразумение трябва 
да съдържа следните условия:
9.3.1. Задължението на ФГР да следва цели­
те, залегнали в Оперативното споразумение, 
включително задължението да действа в съ­
ответствие с инвестиционната му стратегия 
и бизнес плана;